Ingvar Wu sigraði á þriðja móti Bikarsyrpu TR Ingvar Wu Skarphéðinsson kom fyrstur í mark þegar þriðja mót Bikarsyrpunnar fór fram nú um helgina . Mótið var í senn spennandi , skemmtilegt og fjölbreytt hvað varðar keppendaflóruna því aldurs - og styrkleikabilin voru breið en það er einmitt hugmyndin með mótum bikarsyrpunnar – byrjendur fá tækifæri á að spreyta sig og ná sér í reynslu í sínum fyrstu kappskákmótum á meðan að þeir reyndari nýta mótin í að bæta sig enn frekar . Í undarförnum mótum Bikarsyrpunnar hefur mátt merkja ákveðin kynslóðaskipti sem er jákvætt því það bendir til þess að endurnýjun iðkenda sé til staðar , og er þar ekki síst að þakka góðu æskulýðsstarfi skákfélaganna . Hluti keppenda í Bikarsyrpu TR . Sjá má öll úrslit á Chess-Results en nú verður smá hlé á mótaröðinni þar til helgina 7. - 9. febrúar þegar fjórða mótið fer fram . Takk öll fyrir samveruna um helgina og sjáumst í febrúar !